**A Közbeszerzési eljárás feltételrendszere – Berettyóújfalu régió tekintetében**

**Feladat általános meghatározása:**

Hulladék gyűjtés és hulladékkezelő létesítménybe történő szállítása és kapcsolódó feladatok ellátása a továbbiakban részletezettek szerint.

A szerződés időtartama: 2018. 01. 01. – 2027. 12. 31.

A szerződés a szükséges engedélyek megszerzésével lép hatályba.

A nyertes ajánlattevő feladata többek között a szolgáltatási területen belül az ügyfélszolgáltatással kapcsolatos és a Nemzeti Hulladékgazdálkodási Koordináló és Vagyonkezelő Zrt. számlázásához kapcsolódó pénzügyi feladatok teljes körű ellátása is.

Ellátott lakosságszám száma legalább **95 000 fő**.

**„Debreceni régióhoz” tartozó települések listája:**

Ártánd, Bakonszeg, Báránd, Bedő, Berekböszörmény, Berettyóújfalu, Bihardancsháza, Biharkeresztes, Biharnagybajom, Bihartorda, Bojt, Csökmő, Darvas, Derecske, Esztár, Földes, Furta, Gáborján, Hencida, Kismarja, Komádi, Konyár, Körösszakál, Körösszegapáti, Magyarhomorog, Mezőpeterd, Mezősas, Nagykereki, Nagyrábé, Pocsaj, Püspökladány, Sáp, Sárrétudvari, Szentpéterszeg, Szerep, Tetétlen, Tépe, Told, Újiráz, Váncsod, Vekerd, Zsáka.

1. **Követelmények, elvárások**

* hatályos önkormányzati rendeletek;
* a Debreceni Hulladék Közszolgáltató Nonprofit Kft.-vel kötött önkormányzati közszolgáltatási szerződések;
* az Országos Hulladékgazdálkodási Közszolgáltatási Terv aktuális elfogadott változata;
* a 2012. évi CLXXXV hulladékról szóló törvény és végrehajtási rendeletei;

A feladatok az alábbiak:

* hulladék heti egyszeri, illetve kétszeri gyűjtése-szállítása a rendeletben meghatározottak szerint;
* elkülönített gyűjtőszigetek üzemeltetése, ürítése telítettségi szükség szerint, zsákos elkülönített gyűjtés;
* a rendeletben ütemezett gyakorisággal lomtalanítás végzése;
* 20 km-en belül a közúton megközelíthető zöldhulladék gyűjtőpontokon a hulladék gyűjtése, szállítása a kezelés helyére;
* karácsonyfák elszállítása;
* 60, 80, 120, 240, 770, 1100 literes gyűjtőedények biztosítása, rendeletben és szerződésekben rögzített módon;
* 60 literes műanyagzsák biztosítása a gyűjtőedényzet űrtartalmát meghaladó eseti hulladék gyűjtésére;
* ügyfélszolgálat működtetése, a Koordináló szerv tevékenységéhez is kapcsolódóan;
* pénzügyi, számviteli feladatok a Koordináló szerv számlázásához kapcsolódóan;

1. **Nyertes Ajánlattevőnek az alábbi szempontokra figyelemmel kell megszerveznie a tevékenységét:**

* szolgáltatási biztonság (jó műszaki színvonal, tartalék eszközök);
* befektetett eszközök optimalizálása (kapacitás kihasználás);
* gyűjtési útvonalak optimalizálása;
* humán erőforrás kiválasztás, képzés, motiváció;
* szervezési megoldások, (IT) eszközök, tapasztalat az adott tevékenységi körben.

1. **Ajánlatkérő közszolgáltatása érdekében végzett tevékenységek, azok szervezése – tervezett módszerek, technológiák és eljárások alkalmazása**

A fejezet alpontjaiban tevékenységi körönként kerül ismertetésre a Debreceni Hulladék Közszolgáltató Nonprofit Kft. közszolgáltatásának érdekében végzett tevékenységek szervezése, valamint a tervezett módszerek, technológiák és eljárások alkalmazása, azaz a tulajdonképpeni alvállalkozói szerepvállalás. Bemutatásra kerülnek továbbá a hulladékgazdálkodási közszolgáltatás ügyviteléhez kapcsolódó, jogszabályok által szabályozott feladatok.

* 1. **Települési hulladékgyűjtés-szállítás**

A nyertes ajánlattevő a vonatkozó jogszabályok előírásával, az Országos Hulladékgazdálkodási és Közszolgáltatási Terv 2016. évre vonatkozó előírásai figyelembe vételével, a közszolgáltatási szerződésekben és helyi rendeletekben foglaltakkal összhangban köteles végezni a települési hulladékok gyűjtését, szállítását.

A nyertes ajánlattevőnek a rendelkezésére álló gépekkel és eszközökkel egy közel **95.000 lakos számú** régióban mintegy **198.000.000 liter** ürítését kell évente biztosítania mintegy **26.000 tonna** vegyes települési hulladékok gyűjtésére. A vegyes hulladék gyűjtésére a nyertes ajánlattevőnek edényzetet kell biztosítania, mintegy **2 880 000 liter/év** gyűjtési kapacitással

Évente legalább egy alkalommal, a települések lakosszámától függően ettől eltérően, a helyi rendeletben szabályozott gyakorisággal, településenként egyeztetett időpontokban gondoskodnia kell éves szinten mintegy **110 tonna** lom hulladék közterületi gyűjtéséről.

A vegyes települési hulladékokat és lomhulladékokat a nyertes ajánlattevőnek egy, a szolgáltatással érintett régió területén található kezelő létesítménybe kell szállítania. A kezelés nem képezi a nyertes ajánlattevő feladatát. Az elkülönített és hasznosítható települési hulladékok esetében összetett gyűjtéseket kell alkalmazni:

Papír, műanyag (és fém csomagolási) hulladék esetében házhoz menő, üveg hulladékok elkülönített közterületi, gyűjtőszigetes gyűjtésére a szolgáltatási területen található településeken legalább **50 db ponton** mintegy **50 db** közterületen elhelyezett gyűjtőedény biztosítása mellett, a vonatkozó jogszabályokban előírt gyakorisággal kell végezni az elkülönített hulladékok gyűjtését. Az ajánlattevőnek a szolgáltatási szerződést követően a helyi önkormányzatoktól közterülethasználati engedélyt kell kérni.

A teljes szolgáltatási területen a helyi rendeletben szabályozott módon évi **150 000 db** felirattal ellátott zsákot kell biztosítani a házhoz menő elkülönített gyűjtés fenntartására és azt a vonatkozó jogszabályokban előírtak alapján kell végeznie.

* 1. **Ügyfélszolgálat működtetése**

A nyertes ajánlattevőnek a 2012. évi CLXXXV. törvény 53.§-nak megfelelően biztosítania kell ügyfélszolgálatot és ahhoz kapcsolódó iroda helyiségeket. Az irodákban el kell végezni a közszolgáltatás ellátásához és végzéséhez szükséges adatok rögzítését, az szolgáltatás igénybevételének dokumentációját. A személyesnek számító adatok kezelését engedélyezetten és az adatvédelmi szabályzat alapján kell végezni. Ugyanitt kell eleget tenni, és a közszolgáltató és a Koordináló szerv felé haladéktalanul közvetíteni a közszolgáltatást igénybe vevők panaszait, reklamációit, közléseit. Kapacitásában legalább 50.000 ügyféllel történő kapcsolattartást kell biztosítani.

* 1. **Pénzügyi, adatkezelési feladatok ellátása**

A nyertes ajánlattevőnek közre kell működnie a Koordináló szerv ügyfélszolgálati és pénzügyi, számlázásainak feladataiban is. A Koordináló szerv útmutatása alapján az eseti számlázás tevékenységét is el kell látnia úgy, hogy a számlázást követő pénzügyi folyamatokat (kintlévőség kezelés, díjbeszedés) a Koordináló szerv végzi.

A nyertes ajánlattevő feladata a megrendelő szolgáltatási területtel kapcsolatos rendszerének és adatainak fenntartásával kapcsolatos adatszolgáltatás, melyet a vonatkozó jogszabályi előírások alapján kell biztosítani.

**Műszaki eszközök**

Ajánlatkérő előírja, hogy az ajánlattevőnek rendelkeznie kell legalább az alábbi eszközökkel, berendezésekkel, gépekkel és létesítményekkel (ingatlannal):

**Gépek, eszközök**

|  |  |  |
| --- | --- | --- |
|  | **Elvárt darabszám**  **(legalább)** | **Jellemző** |
| **Tehergépjárművek** |  |  |
| **Tömörítős tgk**. |  |  |
|  | 4 | Hajtás: 4x4; összterh.: 18.000 kg; Telj.: 230 kW |
|  | 2 | Hajtás: 6x4 összterh.: 24.000 kg; Telj.: 230 kW |
|  | 2 | Hajtás: 4x2 összterh.: 26.000 kg; Telj.: 228 kW |
|  | 1 | Hajtás: 4x2 összterh.: 23.500 kg; Telj.: 294 kW |
|  | 1 | Hajtás: 4x2 összterh.: 18.000 kg; Telj.:255 kW |
| **Gyűjtő konténeres tgk.** |  |  |
|  |  |  |
| **Láncos konténerszállító tgk.** |  |  |
|  | 1 | Hajtás: 4x2 összterh.: 16.500 kg; Telj.: 197 kW |
| **Abroll-konténer szállító tgk.** |  |  |
|  |  |  |
| **Kisplatós tgk.** |  |  |
|  | 1 | Hajtás: 4x2 összterh.: 3.400 kg; Telj.: 73 kW |
| **Ellenőrző gépjármű** |  |  |
|  | 2 | Hajtás: 4x2 összterh.: 2900 kg; Telj.: 85 kW |
| **Edények - Vegyes gyűjtéshez** |  |  |
|  | 5.162 | 60 literes |
|  | 5.340 | 80 literes |
|  | 21.755 | 120 literes |
|  | 721 | 240 literes |
|  | 18 | 770 literes |
|  | 272 | 1100 literes |
| **Elkülönített gyűjtéshez** |  |  |
|  |  |  |
| **Szigetes szelektív gyűjtéshez** |  |  |
|  | 50 | 1.100 literes |
| **Konténerek** |  |  |
|  | 3 | 5 m3-es nyitott |
|  | 3 | 7,5 m3-es nyitott |
|  | 6 | 30 m3-es nyitott |

|  |  |  |
| --- | --- | --- |
|  | **Elvárt darabszám**  **(legalább)** | **Jellemző** |
| **Targonca** |  |  |
|  | 1 db | 1,5 tonnás teherbírású gázos targonca |
| **Edények** |  |  |
|  |  |  |
|  |  |  |
|  |  |  |
|  |  |  |

**Ügyfélszolgálat Berettyóújfalu és Püspökladány közigazgatási területén**

|  |  |  |
| --- | --- | --- |
|  | **Elvárt darabszám**  **(legalább)** | **Jellemző (legalább)** |
| **Iroda** |  |  |
|  | 1 db | 12 m2 |
|  | 1 db | 20 m2 |

**Zöldhulladék gyűjtőpont** **Berettyóújfalu közigazgatási területén**

|  |  |  |
| --- | --- | --- |
|  | **Elvárt darabszám**  **(legalább)** | **Jellemző (legalább)** |
| **Burkolt terület** |  |  |
|  | 1 db | 3.150 m2 |

Ajánlattevőnek az ajánlatában nyilatkoznia kell arról, hogy a fentiekben megjelölt eszközökkel, berendezésekkel, gépekkel és létesítményekkel rendelkezik, vagy nyertessége esetén legkésőbb a szerződéskötés időpontjáig rendelkezni fog.